Fantastic Four (ταινία, 2025)

Το Fantastic Four είναι επερχόμενη αμερικανική υπερηρωική ταινία σε παραγωγή από την Marvel Studios και διανομή από την Walt Disney Studios Motion Pictures, βασισμένη στην ομώνυμη ομάδα των Marvel Comics. Η ταινία είναι προορισμένη να είναι η 38η ταινία του Κινηματογραφικού Σύμπαντος της Marvel (MCU) και η δεύτερη επανεκκίνηση της σειράς ταινιών Fantastic Four. Ο Ματ Σάκμαν θα σκηνοθετήσει την ταινία σε σενάριο των Τζεφ Κάπλαν, Ίαν Σπρίνγκερ, και Τζος Φρίντμαν.

Η 20th Century Fox ξεκίνησε να εργάζεται για μια νέα ταινία Fantastic Four αφότου αυτή του 2015 ήταν εισπρακτική αποτυχία. Τον Μάρτιο του 2019, η Disney εξαγόρασε την Fox, φέρνοντας τα δικαιώματα του franchise στην Marvel Studios. Τον Ιούλιο του 2019, το στούντιο ανακοίνωσε ότι ο Τζον Γουότς θα σκηνοθετούσε την ταινία, αλλά έφυγε από το έργο τον Απρίλιο του 2022. Τον Σεπτέμβριο, η Marvel επιβεβαίωσε τον Σάκμαν ως νέο σκηνοθέτη και προσέλαβε επίσης τους Κάπλαν και Σπρίνγκερ για να γράψουν το σενάριο. Τον Μάρτιο του 2023, ο Φρίντμαν συμμετείχε σε μια επανεγγραφή του σεναρίου. Αντί να ξαναδημιουργήσει την ιστορία προέλευσης, η ομάδα των Marvel Studios αποφάσισε να καταλήξει σε μια πρωτότυπη πλοκή. Τα γυρίσματα είναι προγραμματισμένα να ξεκινήσουν το 2024.

Το Fantastic Four είναι προγραμματισμένο να κυκλοφορήσει στις Ηνωμένες Πολιτείες στις 2 Μαΐου του 2025. Θα είναι μέρος της Φάσης Έξι του MCU.

Παραπομπές

Εξωτερικοί σύνδεσμοι 

  στο Marvel.com
 

Επερχόμενες ταινίες
Ταινίες του 2025
Αμερικανικές ταινίες δράσης
Ταινίες της Έκτης Φάσης του Κινηματογραφικού Σύμπαντος της Marvel
Αγγλόφωνες ταινίες
Fantastic Four (ταινίες)
Reboots ταινιών